cyanic-selkie/wikianc huggingface dataset:
Francesco Chieregati
Liv og virke
Den 3. februar 1523 leste Chieregati opp to viktige dokumenter som var blitt ettersendt fra paven. Det første appellerte til katolsk fromhet, uminnelige religiøse tradisjoner og fyrstenes omsorg for det tyske folks beste, og bad om at riksdagen skride inn mot Luther. Men det andre dokumentet, om behovet for kirkelig selvransakelse og reform, Chieregati leste var langt mer oppsiktsvekkende: Her bekjente pave Hadrian uten omsvøp at de kirkelige embedsbæreres egne synder kunne være hovedårsaken til de alvorlige prøvelser som kirken gjennomlevde, og at den romerske kurie selv – både hode og lemmer, paver og prelater – var skyldige i skandaløse misbruk.
Riksdagens reaksjon var skuffende: Fyrstene unngikk å svare skikkelig på pavens ønsker, foreslo at det skulle innkalles til et konsil i en tysk by, gjentok «Centum gravamina teutonicae nationis» – et skriv der tyskerne fremførte antipavelige klager.
Den katolske kirkehistorikeren Ludwig von Pastor mener at Chieregatis manglende suksess i stor grad skyldtes de tyske kirkefyrsters engstelighet og selvopptatthet. De var på ingen måte beredt til å tilslutte seg pavens «syndsbekjennelse».
Kardinal Chiericati var Antonio Pigafettas velgjører; Pigatetta deltok på Ferdinand Magellans verdensomseiling. Pigafetta var med på Victoria, det eneste skipet som fullførte reisen, sendte sin journal til dom da var på riksdagen. Chiericati gjorde den kjent for de andre deltakerne der. En rapport om ekspedisjonen, med en globus til illustrasjon, ble også sendt av keiser Karl V til hans bror erkehertug Ferdinand av Østerrike, som presederte riksdagen. Denne skildring var antakelig en som var forfattet av Maximilianus Transylvanus, og globues kopi av en som han hadde laget. Globusen ble fremvist for deltakerne. Chiericati, som studerte globusen, beskrev 'Victoria'' vei til sin velgjørerske, Isabella d'Este Gonzaga, markgrevinne av Mantua.
The Face at Your Window
The Face at Your Window er en amerikansk drama-stumfilm fra 1920, regissert av Richard Stanton.
Handling
Hiram Maxwell og Nicholas Harding, begge fabrikk-eiere, har to vidt forskjellige filosofier bår det kommer til ledelse: Maxwell er sympatisk og vennlig ovenfor sine ansatte, samtidig som Harding er fullstendig blind når det gjelder behovene til arbeiderne hans. Maxwells sønn Frank er forlovet med Hardings datter Ethel. Men han er også interessert i Ruth Kravo, en russisk immigrant som også arbeider ved fabrikken. Når han forlater fabrikken en sen kveld, blir Frank plutselig knivstukket i ryggen. Ruth blir snart arrestert for dette, selv om hennes misunnelige beundrer Ivan Koyloff er den mest sannsynlige mistenkte.
Ruth blir snart sluppet løs på grunn av mangel på beviser, og begynner som hemmelig agent som spionerer på andre innbyggere i området. En dag kommer en fremmed, kamerat Kelvin, til byen og forsøker å organisere arbeiderne i hemmelighet. Han forbereder dem også til å gå ut i streik. Arbeidsgiverne, som frykter problemer ved fabrikkene deres, møtes og bestemmer seg for å samarbeide bedre med arbeiderne deres. Harding svikter imidlertid snart løftene sine, og neste morgen gir han en ordre om lengre arbeidstimer - men ingen lønnsøkning. Dette utløser snart et opprør blant arbeiderne, og Frank forsøker å berolige folkemengden.
Opernplatz (Frankfurt am Main)
Opernplatz (operaplassen) er en kjent plass i den nordvestlige delen av Frankfurt am Mains indre by. Den har navnet sitt etter Frankfurts opera.
Oslo Håndballklubb
Oslo Håndballklubb (stiftet 1940) er en norsk håndballklubb. Klubben het til å begynne med Fight, men endret navn til Oslo Håndballklubb i 1945. Oslo HK var dominerende i perioden 1945–1960, og herre- og kvinnelaget tok i denne perioden til sammen 12 norgesmesterskap. Klubben er ikke formelt oppløst, men har ikke hatt lag i seriesystemene på flere år.
Leonard Bett
Leonard Kipkemoi Bett (født 3. november 2000) er en kenyansk friidrettsutøver som konkurrerer i hinderløp.
I 2021 representerte han Kenya på øvelsen 3000 meter hinder under Sommer-OL 2020 arrangert i Tokyo der han løp forsøksheat, men kvalifiserte seg ikke til finalen.
Plague Angel
Plague Angel er det niende studioalbumet til det svenske black metal-bandet Marduk.
Moses Mawa
Moses Dramwi Mawa (født 4. august 1996) er en norsk fotballspiller som spiller for.
Skahammartunnelen
Skahammartunnelen er en 23 meter lang tunnel med ett løp på tidligere fylkesvei 62 kalt Svinberget og Vettamyra i Sunndal kommune. Den ble i 2000 erstattet av Øksendaltunnelen som en del av rassikring på strekningen.
Jasper County (Georgia)
Jasper County er et fylke i den amerikanske delstaten Georgia. Ved folketellingen i 2010 hadde fylket 13 900 innbyggere.
Thomas Berthold
Thomas Berthold (født 12. november 1964) er en tysk tidligere fotballspiller som blant annet spilte for Eintracht Frankfurt.
Han ble tatt ut til VM i fotball 1990, der laget hans vant gull.
St. Johannes Døperens kirke (Sandefjord)
St. Johannes Døperens kirke har adresse Chr. Hvidts plass 2, 3210 Sandefjord, og er den katolske sognekirken i Sandefjord.
Bygningen ble reist i 1916–18 i jugendstil av metodistene, og ble innviet 5. mars 1918. Kirkebygningen var i nitti år sognekirke for metodistene i byen, men ble solgt til den katolske kirke i 2008.
Bygningen har en grunnflate på 235m², og kirkerommet mellom 140-150 sitteplasser. I underetasjen er det i tillegg en menighetssal, på en tomt på 652m². Bygningen ble pusset opp i 2013, og ble for dette tildelt Foreningen Gamle Sandefjords bevaringspris for 2013.
Den metodistiske perioden
Metodistene hadde i en stund hatt sine møter på forskjellige steder i Sandefjord, men formelt ble menigheten i Sandefjord offisielt stiftet 2. oktober 1895 i Holtelokalet i Kongensgate 24. Også etter stiftelsen møttes menigheten i forskjellige leide lokaler, og holdt også fra tid til annen friluftsgudstjeneste. I 1907 ble det påbegynt innsamling til egen kirke. Tomten ble sikret i 1907. I 1916 var byggefondet på 31 000 kr., og beslutningen om å bygge ble tatt. Arkitekt Haldor Larsen Børve ble satt på oppgaven. Byggemelding ble datert 13. november 1916, men allerede 15. august samme år var grunnsteinen blitt lagt ned under en seremoni ledet av metodistenes tilsynsmann, pastor Bernhart Svendsen. Den 1. november 1917 var sokkeletasjen innviet, og den 5. mai 1918 hele bygningen.
Metodistene nedla menigheten i 2011. De hadde også etter salget til katolikkene benyttet kirken til sine gudstjenester og samlinger.
Den katolske perioden
24. juni 2010, på Johannes Døperens festdag, ble St. Johannes Døperen menighet skilt ut som egen katolsk menighet fra St. Olav menighet i Tønsberg, med på den tiden rundt 500 registrerte katolikker. I tillegg kom det et ukjent antall ikke-registrerte katolikker, særlig polakker. Ved inngangen av 2014 var det registrert ca 1600 katolikker i menigheten, som foruten Sandefjord kommune også omfattet Kodal og en del av Stokke kommune. Etter at kommunene Sandefjord, Andebu og Stokke ble sammenslått, ble den katolske sognegrense flyttet etter og gjort lik nye Sandefjords. Pr. 27 mai 2019 var antallet registrerte katolikker innen menigheten på 2304; de største segmenter født i Polen (689), Litauen (629), Norge (478), Filippinene (142) og Vietnam (63).
Operasjonelt datalager
Et operasjonelt datalager (svensk: operativt datalager, engelsk: operational data store, ODS) er en database brukt for driftsrapportering og mottak av innkommende data for et datavarehus, og blir således en kilde til data for datavarehuset.
Virkemåten til en ODS-database er å integrere data fra flere kilder for å tilrettelegge for ytterligere operasjoner på dataene, rapportering, styring og operativ beslutningsstøtte. I motsetning til et grunndatalager i produksjon blir ikke dataene sendt tilbake til driftssystemene, men kan sendes videre for videre operasjoner og til datavarehuset for rapportering.
Sammenlignet med virksomhets-datanav
Et virksomhets-datanav (EDH) må ikke forveksles med et operasjonelt datalager. Det operasjonele datalageret vil ta transaksjonsdata fra ett eller flere produksjonssystemer og løst integrere de, og i noen henseender er dataene fremdeles emneorienterte, integrerte og tidsvariante, men uten volatilitetsbegrensninger. Denne integrasjonen oppnås hovedsakelig ved bruk av virksomhets-datanav-strukturer og innhold. En ODS er ikke en iboende del av en virksomhets-datanav-løsning, selv om et virksomhets-datanav kan brukes til å overta noe av prosesseringen som utføres av et operasjonelt datalager og et datavarehus. Et virksomhets-datanav er et bindeledd mellom flere parter i en dataoverføring eller transaksjon, mens en ODS absolutt ikke er det.
Behov for ODS i datavarehus
Ettersom dataene kommer fra flere kilder innebærer integrasjon i operasjonelle datalagere ofte datavask, oppløsning av redundans og kontroll mot forretningsregler for integritet. Et operasjonelt datalager er vanligvis designet for å inneholde lavnivå eller atomiske (udelelige) data (for eksempel transaksjoner og priser) med begrenset historikk som er fanget i "sanntid" eller "nær sanntid", i motsetning et datavarehus som ofte har mye større datamengdener og som vanligvis endres på sjeldnere basis.
Generell bruk
Det generelle formålet med et operasjonelt datalager er å integrere data fra forskjellige kildesystemer i en enkelt struktur ved hjelp av dataintegrasjonsjonsteknologier som datavirtualisering, datafederering eller ETL. Dette gir operasjonell tilgang til dataene for operasjonell rapportering, grunndata eller referansedatastyring.
En ODS er ikke en erstatning eller substitutt for et datavarehus eller en datahub, men kan bli en datakilde for disse.
Kenneth Jonassen
Kenneth Jonassen (født 3. juli 1974 i Herning) er en dansk badmintonspiller. Han tok i 2008 EM-gull på hjemmebane, og har også en rekke mindre internasjonale titler. Jonassen var tatt ut til å representere Danmark under Sommer-OL 2008, der han røk ut i andre runde mot Lee Hyun-il fra Sør-Korea.
Arthur Foulkes
Arthur Alexander Foulkes (født 11. mai 1928 i Mathew Town, Inagua) er en bahamansk politiker og diplomat. Han var generalguvernør i Bahamas fra 2010 til 2014.
Foulkes er journalist av yrke. I 1962 ble han første redaktør i avisen Bahamian Times, som var organ for Progressive Liberal Party (PLP). Han ble første gang innvalgt i parlamentet i 1967 og ble i 1972 og 1977 oppnevnt til Senatet. Han var kommunikasjonsminister og turistminister for PLP. Foulkes brøt med PLP og statsminister Lynden Pindling og deltok i dannelsen av Free National Movement (FNM) i 1971 og var representert ved forhandlingene om selvstendighet for Bahamas.
Etter at FNM vant regjeringsmakten ble Foulkes i 1992 utnevnt til Bahamas' høykommissær i Storbritannia og ble akkreditert som ambassadør i Belgia, Frankrike, Italia, Tyskland og EU. I 1999 ble han landets første ambassadør i Kina. Han har også vært ambassadør i Cuba. Fra 2007 til 2010, da han overtok som generalguvernør, var han sjef for Bahamas Information Services.
Foulkes ble i 2001 utnevnt til kommandørridder av Sankt Mikaels og Sankt Georgs orden. Han ble derved adlet og fikk rett til å føre tittelen sir foran sitt navn. I 2010 ble han forfremmet til storkorsridder.
The Fall of a Saint
The Fall of a Saint er en britisk stumfilm fra 1920, regissert av W. P. Kellino. Filmen er basert på en roman av Eric Clement Scott.
Handling
En detektiv planlegger å utpresse en Lord, som holder på å bli narret vekk fra jobben sin av den samme grevinnen som drepte broren hans.
Przemysław Wacha
Przemysław Wacha (født 31. januar 1981 i Głubczyce) er en polsk badmintonspiller. Hans største internasjonale triumf er en bronsemedalje i EM i 2008 som gikk i Danmark. Wacha var tatt ut til å representere Polen under Sommer-OL 2008, der han røk ut i tredje runde mot Bao Chunlai fra Kina.
Barra de Santa Rosa
Barra de Santa Rosa er en kommune i delstaten Paraíba i nordøstregionen av Brasil.
Nertsja
Nertsja (russisk: Нерча, kinesisk: 尼布楚河 – Níbùchǔ hé) er ei elv i Zabajkalskij kraj i Russland. Den er ei venstre sideelv til Sjilka (i Amurs nedbørfelt). Elva er 580 kilometer lang, og har et nedbørfelt på 27 500 km². Nertsja er islagt fra oktober til månedsskiftet april/mai. Byen Nertsjinsk ligger syv kilometer fra samløpet med Sjilka.
Gasparo Contarini
Gasparo Contarini  (født 16. oktober 1483 i Venezia, død 24. august 1542 i Bologna) var en av den katolske kirkes kardinaler.
Bakgrunn
Contarini stammet fra en venetiansk adelsfamilie, Contarini. Etter skolegang i Venezia studerte han fra 1501 til 1509 fagene gresk, matematikk, filosofi og teologi ved universitetet i Padova. Etter studieavslutning vendte han tilbake til Venezia.
I Republikken Venezias tjeneste
Han ble så medlem av republikkens store råd, og ble betrodd et embeder som hadde ansvar å forvalte statsgjelden. Han ble også en av republikken Venezias diplomater, og deltok blant annet på Riksdagen i Worms i 1521, dog uten å se eller møte Martin Luther.
Han var i 1523 medvirkende ved fredsslutningen med Karl V, som han deretter ledsaget på han reiser til Nederlandene, England og Spania.
I 1525 kom han tilbake til Venezia og overtok et embede som savio for terraferma, den del av republikken som lå på det nordøstitalienske fastland. I 1527 representerte han republikken i Den hellige liga av Cognac, et forbund som søkte å demme opp for keiserens bestrebelser på å utvide sin makt og innflytelse. Forbundet mislyktes i og med Sacco di Roma.
Ved fredsslutningen mellom keiseren og Republikken Venezia i januar 1530 i Bologna var Contarini en ledende aktør. Deretter hadde han en rekke høye embeder i Venezia.
Kardinal
Han ble utnevnt til kardinal i mai 1535 av pave Paul III under hans annet konsistorium. Han var da lekmann, men ble raskt både preste- og bispeviet. Han ble biskop av Belluno, men arbeidet for det meste i Den romerske kuries tjeneste. Han skiftet tittelkirke tre ganger. Ført var han tildelt Santa Maria in Aquiro, og etterhvert innehadde han San Vitale, Santa Balbina og til sist ''Sant'Apollinare.
Han satt i en rekke kommisjoner som arbeidet for den katolske kirkereform og forberedte et reformkonsil. Han var formann for en kommisjon som utarbeidet forslag for innenkirkelige reformer. Blant de andre medlemmer av kommisjonen var kardinalene (den senere pave Paul IV), Giovanni Morone, Reginald Pole, Pietro Bembo, Peter Martyr Vermigli og humanisten Marcantonio Flaminio. Kommisjonens dokument Consilium de emendanda ecclesia av 1537 rådet paven til ikke å misbruke sin makt, og føre et bedre tilsyn med biskopene, deres bispedømmer og deres presteskap. Anbefalingene løp stort sett ut i sanden.
Militære grader i den amerikanske hæren under andre verdenskrig
Militære grader i den amerikanske hæren under andre verdenskrig viser de militære gradene i United States Army under andre verdenskrig samt tilsvarende norske grader i samme periode.
Offiserer
Kilde:
Warrant officers
Warrant officer var siden 1918 en befalskategori i United States Army med stilling mellom offiserer og underoffiserer. De omfatted da bare skipsførere, styrmenn og maskinister i kystartilleriets minevesen. Befalskategorien utvided seg betydeligt under krigen og i 1942 omfatted den 40 yrkesgrener.
Kilde:
Underoffiserer og menig personell
Underoffiserer og menig personell var i United States Army en enhetlig personalkategori: Enlisted.
1942-1948
Kilde:
Rangorden 1943
Kilde:
Malice in Wonderland (band)
Malice In Wonderland er et rockeband fra Bergen. Platedebuterte i 2005 med albumet Malice in Wonderland.
Historikk
Malice In Wonderland ble startet på midten 1990-tallet av vokalist og låtskriver Chris Wicked.
Bandets debutalbum ble utgitt på Karisma Records i 2005 i Norge og lansert i resten av verden påfølgende år. Albumet fikk gode anmeldelser internasjonalt og singelen «Lucifer's Town» ble streamet over 1 million ganger på Myspace. I 2009 ga Malice In Wonderland ut singelen «City Angel», produsert av Tim Palmer, som tidligere hadde produsert musikk for U2, Pearl Jam og Ozzy Osbourne. Låten ble blant annet listet på finsk riksdekkende radio. Den 20 desember 2013 ga bandet ut albumet The Royal Brigade hos plateselskapet Crank Music Group. Albumet er produsert av John Fryer, som tidligere hadde produsert musikk for Depeche Mode og Nine Inch Nails.
Malice In Wonderland har turnert i Norge, Europa og Asia. Bandet har fremført låter på flere kjente TV-show og produksjoner i Finland.
Den 30. august 2015 annonserte bandet via sosiale medier at de la opp, og høsten 2015 spilte bandet avskjedskonserter i Norge og Finland.
Chris Wicked kunngjorde at han ville fortsette musikkarrieren som soloartist og synge på norsk. Hans første soloalbum Aleine ble lansert i 2021 av plateselskapet Apollon Records.
Not Guilty
«Not Guilty» er en sang skrevet av George Harrison. Den ble først utgitt på hans soloalbum George Harrison, men ble først skrevet i hans The Beatles-periode og kom også etterhvert ut på The Beatles' Anthology 3 album i 1996.
Selv om den ble jobbet med av The Beatles i minst tre dager i 1968 ble ikke «Not Guilty» utgitt av The Beatles før opptak 102 fra innspillinger som ble inkludert på samlingen Anthology 3 i 1996.
Harrison har gitt følgende kommentar om sangen: «Jeg skrev den i 1968. Det var etter at vi var kommet tilbake fra Rishikesh i Himalaya, og det var for The Beatles (White Album)… ‘Not guilty for getting in your way/While you're trying to steal the day’ det betydde for meg at jeg ville ha plass. ‘Not guilty/For looking like a freak/Making friends with every Sikh/For leading you astray/On the road to Mandalay’ de linjene var om Maharishi og om å reise til Himalaya og alt det som ble sagt om det. Jeg liker denne melodien veldig godt; den ville gjøre seg for en sanger som Peggy Lee eller noen andre.»
Paul Steiner
Paul Steiner (født 23. januar 1957) er en tysk tidligere fotballspiller som blant annet spilte for 1. FC Köln.
Han ble tatt ut til VM i fotball 1990, der laget hans vant gull.
Jeff Davis County (Georgia)
Jeff Davis County er et fylke i den amerikanske delstaten Georgia.
Georg Christian von Lobkowitz
Johann Georg Christian, Fürst von Lobkowitz (født 10. august 1686, død 4. oktober 1755 i Wien) var en østerriksk generalfeldmarschall.
Liv og virke
Han kom fra den gamle bøhmiske aristokratfamilien Lobkowicz og var den fjerde sønnen til Philipp Hyazinth Josef, 4. fyrste av Lobkowicz, hertug av Sagan (1680–1737) og Eleonore Katharina Charlotte Popel von Lobkowicz (1685–1712).
Lobkowitz giftet seg den 11. november 1718 med Caroline Henriette von Waldstein (1702–1780) i Praha, og de fikk tilsammen ti barn. To av disse mistet livet i krig mens to andre ble riddere i Ordenen det gylne skinn. Johann Georg Christian grunnla (Hořín)/Mělník-grenen av Lobkowitz-familien. Han kjempet deretter under Eugene av Savoia mot Det osmanske riket. I 1732 ble han guvernør på Sicilia og den 28. november 1739 ble han selv ridder i ordenen det gylne skinn.
I 1741 fikk han graden feltmarskalk, og under Den østerrikske arvefølgekrigen kjempet han først mot franskmennene og bayerne mellom Praha og München. Etter det ble han senere guvernør i hertugdømmet Milano mellom 1743 og 1745. I denne perioden var han kommandør for keiserens hær i Italia, hvor han tapte slaget ved Velletri i 1744. Han tapte også under slaget ved Soor året etter.
Barra de Santana
Barra de Santana er en kommune i delstaten Paraíba i nordøstregionen av Brasil.
Ingoda
Ingoda (russisk: Ингода) er ei elv i Zabajkalskij kraj i Russland. Den er 708 kilometer lang, og har et nedbørfelt på 37 200 km².
Byen Tsjita ligger ved elva. Den transsibirske jernbanen går gjennom Ingodas dalføre.
Onon
Onon (russisk: Онон, mongolsk: Онон гол – Onon gol) er ei elv i Mongolia og Zabajkalskij kraj i Russland. Den er 1 032 kilometer lang, og har et nedbørfelt på 96 200 km².
Øvre Onon er et av områdene som hevdes å være stedet hvor Djenghis Khan ble født og vokste opp.
Onon er elva Amurs fjerneste tilløp, og elvesystemet Amur – Sjilka – Onon utgjør med en lengde på 4 252 kilometer sammenlagt en av verdens ti lengste elver (2 874 km + 560 km + 818 km).
Hans Arild Kalleberg
Kalleberg har nå ikke deltatt i større styrkeløftkonkurranser siden 1995. Han var påmeldt NM i styrkeløft i 1996, hvor han som regjerende mester var gullfavoritt i klasse +125 kg. Det ble imidlertid ingen løfting på ham, idet ryggen hans hadde gått i lås. Han ankom stevnelokalet i dongeri og pologenser, og uttalte til Aftenposten at han hadde brukt ti minutter på å komme ut av senga.
Nodeland stasjon
Nodeland stasjon på Nodeland i Kristiansand kommune ligger 375,29 km fra Oslo og 25 meter over havet. Den åpnet for midlertidig drift den 17. desember 1943 og fikk ordinær drift fra 1. mars 1944, da Sørlandsbanen ble tatt i bruk fram til Moi.
Stasjonsbygningen ble tegnet av Gudmund Hoel og Bjarne Friis Baastad ved NSB Arkitektkontor og oppført i 1942. I dag benyttes imidlertid leskur for de reisende. Stasjonsområdet ble oppgradert med lengre plattformer i 2012. Stasjonsbygningen ble revet i 2019, og nytt stasjonsanlegg stod klart i 2020.
Alle regiontog på strekningen Kristiansand–Stavanger stopper på Nodeland ved behov.
Édouard Balladur
Édouard Balladur (født 2. mai 1929 i Izmir i Tyrkia) er en fransk konservativ politiker. Han var Frankrikes statsminister fra 1993 til 1995.
Biografi
Balladur var finansminister i Jaques Chiracs regjering 1986–1988. Han var Frankrikes statsminister mellom den 29. mars 1993 og den 10. mai 1995. I presidentvalget 1995 konkurrerte han med Chirac om å være høyresidens kandidat, men kom på tredjeplass i den første valgomgangen bak sosialisten Lionel Jospin og Jacques Chirac.
Nukleon
Nukleon eller kjernepartikkel er i fysikken samlenavnet for de to baryonene nøytron og proton. Atomkjernen er bygget opp av disse, og frem til 1960-tallet trodde man at de var elementære. På den tiden definerte nukleonenes vekselvirkning (nå kalt internukleone vekselvirkninger) den sterke kjernekraften. Nukleoner er nå kjent for å være sammensatte partikler, laget av kvarker og gluoner. Å forstå nukleonenes egenskaper er et av de store målene til kvantekromodynamikken, den moderne teorien for fargekraften og den sterke kjernekraften.
Antall nukleoner i en atomkjerne betegnes nukleontall A og atomet eller kjernen for grunnstoffet X med atomnummer Z (protontall) betegnes
Meerssen
Meerssen er en kommune og et tettsted i den sørlige delen av den nederlandske provinsen Limburg.
Viti Levu
Viti Levu er den største øya i Fiji. Den er omtrent 170 kilometer lang og har et areal på 10 429 km². Fijis høyeste fjelltopp Tomanivi (1 324 moh.) ligger på øya. Blant stillehavsøyene er det bare Ny-Caledonia og Hawaii som er større enn Viti Levu.
Fijis hovedstad Suva ligger på sørøst på øya. Andre viktige byer er Ba, Lautoka, Nadi, Nausori, Rakiraki og Sigatoka. På Viti Levu bor nesten tre fjerdedeler av Fijis innbyggere (ca. 600 000).
Viti Levus frodige elvedaler er basis for landets tettest befolkede områder. På den vestlige og nordlige kysten er det utstrakt dyrking av sukkerrør. Gullgruver, kvegfarmer, lett industri og turisme utgjør de viktigste næringene. Øya er også senter for fly- og skipskommunikasjonene med resten av stillehavsområdet.
Øya ligger i et belte med vedvarende passatvinder, det leder til at den østlige delen av øya får mer regn og vind enn den vestlige, som er solfylt og noe tørrere. Overgangen mellom den våte og tørre sonen er brå, og kan tydelig sees fra lufta. Generelt er den østlige delen dekket av tett, grønn vegetasjon, mens den vestlige er lys gulgrønn, gul eller brun – avhengig av årstiden.
Rensing av tankskip
Rensing av tankskip må normalt utføres mellom hver frakt. Mindre tankskip skifter ofte mellom hvilke produkter de frakter, og må rense tankene for å unngå å forurense lasten. De større tankskipene, som kun frakter råolje, trenger å vaske vekk avleiringer i tankene. Råolje er tyktflytende og klissete, og avleiringer (ROB - last som «Remains On Board») utgjør en betydelig reduksjon i fraktekapasiteten.
I tilfeller der det skal utføres inspeksjoner eller vedlikehold i tankene er det ikke tilstrekkelig å vaske tankene, da må de også tømmes for gasser. Etter å ha blitt tømt for gasser måkes tankene ofte manuelt.
Vasking med saltvann
De første systemene for vasking av tanker benyttet høytrykksspyling med oppvarmet havvann. Blandingen av saltvann og olje ble kalt slop-vann, og dette ble pumpet tilbake i havet. Skipene benyttet også en tredjedel av de tomme oljetankene som ballast-tanker på tomme turer. I likhet med slop-vannet ble ballastvannet pumpet ut på havet når tankene skulle benyttes til å frakte olje igjen.
Dette systemet medførte store oljeutslipp fra skipene, noe som skapte en del bekymring. I 1954 ble det gjort et forsøk på å begrense skadene fra slike utslipp med OLIPOL-konvensjonen. Skipene fikk forbud mot å slippe ut slop og ballastvann fra oljetanker nærmere enn fra land, og i enkelte sensitive områder ikke nærmere enn  fra land.
Disse bestemmelsene førte blant annet til at skipene fikk egne ballasttanker, så de kunne tømme ballasten der de ville. Siden har en del land fått regulativer som forhindrer tømming også av disse tankene nær land.
Load on top
Utslippene fra saltvannsvaskingen av tankene utgjorde en stor bekymring også etter at OILPOL-konvensjonen ble vedtatt, og ut over 60-tallet ble det tatt i bruk et nytt system, kalt Load on top. Vaskevannet ble ført over på såkalte slop-tanker, hvor det fikk stå og skille seg i løpet av reisen. Sjiktet med vann ble så sluppet ut på havet, og man stod igjen med råolje på tanken. Denne ble pumpet tilbake på hovedtankene og den nye lasten ble lastet oppå denne.
Større tankskip skal ha kunnet gjenvinne opp til 800 tonn råolje på denne måten.
Selv om slopen på skipenes sloptanker hadde fått skille seg medførte vaskingen fremdeles betydelige utslipp. Med tiden førte dette til strengere regulering av utslipp fra skip, og utvikling av nye systemer for vasking av tankskipenes tanker.
MARPOL(marine polution)-konvensjonen ble først formulert i 1973, men ble ikke satt kraft før i 1978. Den påla blant annet bruk av såkalte Crude Oil Washing-systemer for å begrense mengdene med slop-vann.
Crude Oil Washing
De fleste oljetankere bruker et såkalt Crude Oil Washing-system (COW) som en del av renseprosessen. Etter at skipets tanker har blitt tømt blir noe av oljen fra lasten varmet opp i skipets slop-tanker, for så å bli sprøytet på veggene i tankene gjennom skipenes fastmonterte vaskesystem. Den varme oljen løser opp størknet olje og asfalt-avleiringer.
Slop
Også etter vaskingen med COW-systemet vaskes tankene med vann og kjemikalier, og selv om mengdene med slop blir betydelig redusert på grunn av COW-systemet utgjør slop'en fremdeles et betydelig miljøproblem.
Vest Tank-anlegget i Sløvåg i Sogn og Fjordane, som var åsted for Vest Tank-ulykken, er et eksempel på et slikt mottaksanlegg for slop.
Tømming av gass
Etter at tanken har blitt vasket blir den noen ganger tømt for gass. Frisk luft blir da pumpet inn, og mannskapet måler innholdet av hydrokarboner i tankens atmosfære, ofte med håndholdt utstyr.
Når innholdet når under et prosentnivå bestemt av regulativer blir tanken erklært for gass-fri.
Måking
Når tanken er gass-fri blir den ofte ytterligere rengjort manuelt ved en prosess som kalles for måking (mucking.) Denne prosessen foregår i et farlig arbeidsmiljø, og stiller omfattende krav til sikkerhetsutstyr og overvåkning.
Avfallsbehandling
Alle større havner har nå mottaksanlegg for slop, og det er vanlig at utskillingen mellom vann å olje blir gjort på land. Overskuddsvannet slippes tilbake på havet, og oljen tappes av og sendes til raffinering.
Tilbake ligger et mellomskikt med olje og vann som ikke skiller seg. Denne resten behandles som spesialavfall.
Australia under Vinter-OL 1994
Australia under Vinter-OL 1994. Tjuefem sportsutøvere, atten menn og sju kvinner fra Australia deltok i ni sporter, aking, alpint, bobsleigh, freestyle, hurtigløp på skøyter, kortbaneløp, langrenn, kunstløp og skiskyting under Vinter-OL 1994 i Lillehammer i Norge. Australia, som deltok for trettende gang i et vinter-OL, kom på en 22.-plass med en bronsemedalje. Det var Australias første medalje i et vinter-OL.
Borg (by)
Borg er det opprinnelige navnet på Sarpsborg. Byen ble grunnlagt med navnet Borg i 1016 av Olav den hellige, for å befeste hans herredømme over Østfold og Båhuslen. Byen er også nevnt i kirkehistorien til Ordericus Vitalis fra 1135. Den danske kongen Knut den mektige ble tatt til norsk konge i Borg i 1028. Den norske kongen Inge Krokrygg ble tatt til konge der i 1136. Byen Borg var setet for det gamle Borgartinget, som kan ha vært et lokalt ting for området rundt byen på 1000-tallet, og som ble til et lokalt ting for hele Viken på 1100-tallet.
Byen ble brent og totalskadd av svenskene i 1567. Innbyggerne valgte da å flytte nærmere havet langs Glomma, og dannet der en ny by som i 1569 fikk navnet Fredriksstad. En del av befolkningen ble værende i Sarpsborg, og bydelen Gleng stammer fra denne tiden. I 1702 ble byen rammet av et kvikkleireskred som tok med seg nesten hele middelalderbyen ut i Glomma. Raset gravde seg nesten gjennom til elven ovenfor Sarpsfossen og tok med seg eventuelle spor etter tidligere bosetning og nesten hele jordborgen. I rasgropa ligger idag industribedriften Borregaard og på toppen av raskanten ligger ruinene av St. Nicolas-kirken og deler vollen rundt byen, side ved side med rester fra Andre verdenskrig.
Sarpsborg fikk fornyet bystatus i 1839 og er idag en del av tettstedet Fredrikstad/Sarpsborg. Borg er ofte foreslått som navn på en sammenslåing av Sarpsborg og Fredrikstad. Det er allerede i dag et nært interkommunalt samarbeid mellom disse to byene, som sammen med Hvaler kommune utgjør Nedre Glomma-regionen.
Sarpsborgs middelaldernavn har også gitt navn til bispedømmet, lokalisert i Fredrikstad, til Borgarting lagmannsrett, med sete i Oslo, og til et bryggeri som er lokalisert i Sarpsborg.
Jefferson County (Georgia)
Jefferson County er et fylke i den amerikanske delstaten Georgia.
Jenkins County
Jenkins County er et fylke i den amerikanske delstaten Georgia.
Downe
Downe er en landsby i distriktet Bromley i England. Den ligger i en skogkledd dal, 5,5 km sørvest for Orpington og 22,9 km sørøst for Charing Cross. Fram til 1965 tilhørte området det tradisjonelle grevskapet Kent.
Stedsnavn
Navnet Downe er antagelig avledet fra angelsaksiske dun, i betydningen høyde (blant flere). Sammenlign med North Downs. Stavingen har endret seg i årenes løp: Done eller Doune i 1283, Dune i 1304, Downe i 1610, endret til Down på 1800-tallet, og på 1900-tallet atter tilbake til Downe.
Darwin
Da Charles Darwin flyttet hit og til huset Down House i 1842 var stedet kjent som Down. Stavingen av navnet ble senere endret til Downe. Darwin ble boende her i 40 år.
Down House og området rundt har blitt nominert som verdensarvsted, men det har ennå ikke blitt foretatt en avgjørelse.
Buckston Browne Farm
På 1980-tallet ble stedet kontroversielt da det avslørt at stedet benyttet viviseksjon, det vil si kirurgiske inngrep på levende forsøksdyr. I august 1984 ble stedet angrepet av motstandere av viviseksjon. Gården ble siden omgjort til fire bolighus.
Freßgass
Freßgass («etegaten») er den alminnelige betegnelsen på en eksklusiv forretningsgate som består av Kalbächer Gasse og Große Bockenheimer Straße i Frankfurt am Mains indre by. Fra 1977 har den vært fotgjengersone. Den går fra Operaplassen i vest til Börsenstraße og Rathenauplassen i øst. Ved Rathenauplassen går den over i den korte Biebergasse som ender ved Hauptwache, og som deretter går over i forretningsgaten Zeil. Den er således del av en sammenhengende gågate som ender ved Konstablerwache, og som også leder til Römerberg. Gatens historie går helt tilbake til middelalderen, men sitt nåværende navn, Freßgass, fikk den omkring 1900 fordi det fantes et stort antall eksklusive slakterier, bakerier, delikatesseforretninger og spisesteder i gaten. Freßgass var i førkrigstiden den viktigste handlegaten for Westend, mens bydelen fremdeles var dominert av sitt høyborgerskap. Den sparsomme baronesse Mathilde von Rothschild lot der ifølge overleveringer sine champignoner veie uten stilk. På Freßgass samles gjerne de ansatte i bankene og nærliggende kontorhus i Frankfurt-Innenstadt til lunsj, og spisestedene betjener også særlig opera- og teatergjester foruten handlende. Hver sensommer arrangeres det vinfest (offisielt Rheingauer Weinmarkt), hvor vingodsene i Rheingau og Rheinhessen presenterer rundt 600 viner og sekter for omkring 400 000 besøkende. Gatene rundt Freßgass er Frankfurts dyreste og dessuten senter for Frankfurts natteliv. Leieprisene i området hører til de høyeste i byen. For å beskytte gatens særpreg, spesielt tradisjonelle forretninger, har byen Frankfurt vedtatt et eget dokument som regulerer forretningslivet i gaten. Freßgass grenser til gatene Hochstraße, Kleine Hochstraße, Kaiserhofstraße, Meissengasse, Börsenstraße og Goethestraße. I umiddelbar nærhet, i hver sin ende, ligger operaen og børsen.
Ernst Leopold av Slesvig-Holsten-Sønderborg-Nordborg
Ernst Leopold (født 13. august 1685 Fürstenau (Milin), død 6. august 1722 i Wesel) var prins og titulærhertug av huset Slesvig-Holsten-Sønderborg-Nordborg.
Han var sønn av Rudolf Friedrich av Nordborg (1645–1688) og hustru Bibiane von Promnitz (1649–1685), og gjennom sin far barnebarn av hertug Frederik av Nordborg. Som sin far gikk også Ernst Leopold i krigstjeneste og var i denne egenskap flere år i Bruxelles hvor han steg i gradene til keiserlig Generalfeldwachtmeister. Her ble han syk og ville reise til sin søster Elisabeth Sophie i Wolfenbüttel, men døde underveis i Wesel. Liket ble overført til søsterens hoff hvoretter han ble bisatt i familiens gravkammer i Marienkirkche.
Sunnmørsdialekt
Sunnmørsdialekt er en samlebetegnelse for dialekter på Sunnmøre med til dels store variasjoner. Sunnmørsk hører til et større dialektområde som kalles nordvestlandsk. Dette området består av Ytre Sogn, Sunnfjord, Nordfjord, Sunnmøre og Romsdal, der romsdalsmålet er et overgangsmål til trøndersk.
Bymålet i Ålesund er påvirket av bokmålet, og har personlige pronomen som «é» (jeg), «mé» (meg), «dé» (deg). Der er også et par pronomen som er helt spesielle for Ålesund. Det er «hanna» for hans og «demma» for deres.
Ellers på Sunnmøre er det «éj», «méj» og «déj». I tillegg går det ofte et skille mellom Søre Sunnmøre (Sande, Ulstein, Hareid, Herøy, Vanylven, Ørsta og Volda) og Nordre Sunnmøre. På Nordre Sunnmøre brukes i stor grad «oss» eller øss» i 1. person flertall, slik som i Nord-Gudbrandsdalen. Søre Sunnmøre bruker «me» eller «vi». Vartdal i Ørsta og Hareid er et unntak, der det brukes «oss». På Nordre Sunnmøre blir enkelte ord uttalt med «ø». Pose blir for eksempel til «pøse». Hankjønnsord i bestemt form, f.eks bilen, blir på Nordre Sunnmøre til «biln», der Søre Sunnmøre har en tydelig e. I deler av Søre Sunnmøre går e`en over til å bli i og uten n til slutt. Det vil si at bilen blir «bili». Det er tydeligst å høre i Herøy. I Ørsta og Volda går i`en mer over til e: "Bile".
Det er ofte små språkkjennetegn som gjør at en kan høre hvor på Sunnmøre folk kommer fra, selv om økt mobilitet gjør dialektgrensene mindre klare enn før. På Sandsøya og Kvamsøya i Sande brukes fortsatt stungen d, slik som i engelsk og islandsk. Sau blir til sauð.
Typiske sunnmørske ord: He (har), fæ (får), gjenge (går), stende (står), fole (veldig), låke (vondt), haude (hodet). «Ej he fole låkt i haude» betyr da «Jeg har veldig hodepine».
Sunnmørsk har en tydelig rulle-r, men grensen for skarre-r er på vei nordover. Det er ikke uvanlig å høre bruk av skarre-r i Måløy. Språkprofessor Arne Torp mener at skarre-r kan bre seg til bygdene på Sunnmøre, men ikke til ålesundsdialekten. Årsaken er at ålesundsk har retroflekse konsonanter, som enkelt sagt betyr at to konsonanter trekkes sammen til en. Dette fungerer som en «vaksine» mot skarre-r.
Deler av Midsund (Søre Midøya og Dryna) og Sandøy (Søre Harøya) i Romsdal har også sunnmørsdialekt. Disse områdene hørte til under Sunnmøre tidligere, men grensene er blitt flyttet i forbindelse med endringer i kommunestrukturen.
Dialektene i Nordfjord kan være til forveksling likt sunnmørsk, men en kan først og fremst høre forskjell ved at nordfjordingene sier eg, meg og deg og at hun blir hon på nordfjordsk. På sunnmørsk er det alltid ho i 3.person hunkjønn. Indre deler av Nordfjord har også et mer «syngende» tonefall.. Hornindal, som nå en del av Volda kommune, har nordfjorddialekt.
Halvemål der h-sløyfes i begynnelsen av noen ord og eventuelt legges til i begynnelsen av andre ord.
På Sunnmøre er nynorsk det dominerende skriftspråket i skolen.
MF «Ørland»
MF «Ørland» er en ferge bygd for HSD i 2006. Den går på strekringen Lauvstad-Volda.
Søsterferger er MF «Lauvstad», MF «Sand» og MF «Ytterøyningen».
Thorsten Lindqvist
Thorsten Ivan Lindqvist (født 2. desember 1925 i Säffle, død 3. november 2002 i Uppsala) var en svensk sportsutøver som deltok i de olympiske leker 1952 i Helsingfors.
Lindqvist vant en olympisk sølvmedalje i moderne femkamp under Sommer-OL 1952 i Helsingfors. Han var med på det svenske laget som kom på andreplass i lagkonkurransen bak Ungan. De andre på laget var Lars Hall og Claes Egnell.
Hans Pflügler
Hans Pflügler (født 27. mars 1960) er en tysk tidligere fotballspiller som blant annet spilte for Bayern München.
Han ble tatt ut til VM i fotball 1990, der laget hans vant gull.
Ben Buckingham
Ben Buckingham (født 8. november 1991) er en australsk friidrettsutøver som konkurrerer i hinderløp.
I 2021 representerte han Australia på øvelsen 3000 meter hinder under Sommer-OL 2020 arrangert i Tokyo der han løp forsøksheat, men kvalifiserte seg ikke til finalen.
Lind, Nilsen, Fuentes, Holm
Lind, Nilsen, Fuentes, Holm (også skrevet Lind/Nilsen/Fuentes/Holm) er navnet på det musikalske samarbeidet mellom artistene Espen Lind, Kurt Nilsen, Alejandro Fuentes og Askil Holm. Samarbeidet startet i 2006, og sammen har de gitt ut to album, Hallelujah Live og Hallelujah Live - Volume 2. Deres versjon av sangen «Hallelujah» ble kåret til årets hit under Spellemannprisen 2006.
Gruppen ble feilaktig kalt «De nye gitarkameratene» i media. Verken gruppen selv eller Gitarkameratene er komfortable med navnet; Gitarkameratene skrev i november 2006 et brev til gruppen, hvor Gitarkameratene understreker retten til navnet, mens Kurt Nilsen, Espen Lind, Alejandro Fuentes og Askil Holm selv presiserer at det er pressen selv som har brukt dette navnet på dem og at de selv har opptråd under sine egne navn.
Parodi
En parodi på Kurt Nilsen, Espen Lind, Alejandro Fuentes og Askil Holm ble gjort av Marit Voldsæter sammen med Espen Beranek Holm, Kai Taule og Ole Morten Aagenæs, som en del av hennes underholdingsshow «Med ræven i fatle!». De framfører sangen «Hallelujah», som Kurt Nilsen, Espen Lind, Alejandro Fuentes og Askil Holm også ofte har fremført, men endrer teksten så den får en humoristisk vri. En setning er for eksempel: «Publikummet tas med storm, og kæm faen e' egentlig Askil Holm». Disse fremførte også parodien under Komiprisen 2006, og kalte seg da Hallelujahkameratene («Fire kamerater som spiller gitar og har et brennende og innstendig ønske om å berike våre liv med vakker musikk»). Klippet ble i denne forbindelse også vist på NRK.
Alexandra av Hessen-Darmstadt
Alexandra («Alix») av Hessen-Darmstadt, senere Alexandra Feodorovna Romanova, russisk: Императрица Александра Фёдоровна Романова, (født 6. juni 1872 i Darmstadt i storhertugdømmet Hessen i Det tyske rike, død 17. juli 1918 i Jekaterinburg) var gift med tsar Nikolai II av Russland av huset Holstein-Gottorp og siste keiserinne av Russland. Hun ble henrettet sammen med familien i juli 1918.
Alexandra er i tillegg kjent for å ha vært en av de mest prominente kongelige som var bærer av den arvelige blødersykdommen hemofili som sønnen Aleksej var født med. Hun var også en klar tilhenger av eneveldet i Russland. Hennes bekjentskap med Rasputin er også en del av hennes ettermæle.
Alexandra vokste opp som prinsesse av Hessen og ved Rhinen. Hennes far var storhertug Ludvig IV av Hessen-Darmstadt, hennes mor storhertuginne Alice av Hessen-Darmstadt, datter av den britiske dronning Victoria (av huset Hannover). Hennes fetter var Tysklands keiser og Preussens konge Wilhelm II.
Alexandra møtte Nikolai i en alder av 12 og giftet seg som 22-åring den 26. november 1894 i Vinterpalasset i St. Petersburg. Dette kjærlighetsekteskapet ble inngått til tross for betenkeligheter fra familien, inkludert bestemoren Victoria av Storbritannia.
Under første verdenskrig reiste Nikolai til fronten og overlot styringen av landet til Alexandra.
Selv om Nikolai abdiserte i 1917, ble hele familien henrettet av bolsjevikene natten til den 17. juli 1918. Datteren Anastasia skal ifølge en vandrehistorie ha overlevd, men det er lite trolig.
Carl von Alten
Carl von Alten, senere greve von Alten (født 20. oktober 1764, død 20. april 1840) var en hannoversk-britisk general og statsmann. Han var den eneste hannoverske offiseren som i koalisjonskrigene ledet en britisk legion, og ikke kun kongens tyske legion (King's German Legion).
Alten var fra 1783 offiser i den hannoverske armé og trådte 1803 inn i den tyske legionen i England (det tyske fyrstedømmet Hannover og Storbritannia var i personalunion). Han deltok under Napoleonskrigene i slagene ved Hannover (1805), ved København (1807), i Sverige og på Pyreneehalvøya. I 1812 overdro hertug Wellington ham kommandoen over den engelske lette divisjonen.
I slaget ved Waterloo i Belgia (1815) kommanderte han 3. divisjon, og hans soldater forsvarte engelskmennenes hovedhøyde mot Napoleons hovedstyrke. Alten måtte vente på «at det ble natt eller prøysserne kom». Slaget var på det tidspunktet egentlig tapt, men heldigvis dukket engelskmennenes prøyssiske allierte opp.
Carl von Alten ble under slaget sterkt skadet. For sine tjenester ble han forfremmet til general og gitt en grevetittel. Da kongeriket Hannovers armé ble gjenopprettet ble han feltmarskalk. Fra 1832 var han Hannovers krigsminister og ble i 1833 utenriksminister, generalinspektør for arméen og president for krigsretten.
Familien von Alten lever stadig i Hannover og omegn. Familiens gamle hovedsete på Lindener Berg er nå park. Det står et minnesmerke over Carl von Alten ved siden av den store minnesøylen på Waterloo-Platz i sentrum av Hannover.
Juba Massinissa Moula
Juba Massinissa Moula (født 20. februar 2000) er en norsk fotballspiller som spiller for.
The False Road
The False Road er en amerikansk stum kriminaldramafilm fra 1920, regissert av Fred Niblo. Hovedrollen spilles av Enid Bennett.
Handling
Roger Moran, et medlem av en kriminell gjeng ledet av Mike Wilson, løslates fra fengsel etter å ha sonet en dom på to år. Han ønsker å forlate det kriminelle livet sitt, men kjæresten Betty Palmer - medlem av den samme gjengen - ønsker ikke bli lovlydig. Roger forlater henne til slutt, og finner seg en jobb hos en sympatisk bank-mann: Joshua Starbuck.
Men en dag gjør noen innbrudd i banken deres, og innholdet i et pengeskap blir stjålet. Det viser seg at bakmennene er to medlemmer av Rogers tidligere gjeng. Han sporer dem til New York, og overbeviser dem om at han ønsker å komme tilbake til gjengen. Men egentlig ønsker han bare finne ut hvor de oppbevarer pengene. Men situasjonen går ikke helt som Roger hadde planlagt, og Betty kommer også tilbake i livet hans.
François-Xavier Donzelot
Bakgrunn
François-Xavier Donzelot var sønn av offiseren François Donzelot og hans hustru Jeanne-Baptiste Maire.
Miliræret
I 1785, 21 år gammel, vervet han seg i militæret og begynte tjeneste i regimentet Royal-La Marine. I 1792 ble han fenrik (fransk: sous-lieutenant) og året etter, i 1793 ble han utnevnt til løytnant og tjenestegjorde i den franske Rhin-arméen under general Jean-Charles Pichegru. Hans innsats var så bra at han året etter ble adjutantgeneral (fransk: Adjudant-général).
I 1797 ble Donzelot såret og ble sendt tilbake til Frankrike, der ble han kjent med Napoléon Bonaparte og meldte seg frivillig til hans felttog i Egypt. Donzelot kjempet i slaget ved Pyramidene 21. juli 1798, i slaget ved Sédiman 7. oktober 1798 og ved Heliopolis 20. mars 1800. Han utmerket seg flere ganger og ble i mars 1801 utnevnt til general. Den 31. august 1801 ledet Donzelot den franske delegasjonen som i møte med britene i Alexandria avtalte overgivelsen av de franske troppene.
Etter å ha vendt tilbake til Frankrike og etter noen administrative oppgaver ble han tilordnet staben til marskalk Louis-Alexandre Berthier, keiser Napoléons stabssjef. Etter freden i Tilsit den 7. juli 1807 ble De joniske øyer overført fra Russland til Frankrike og en fransk ekspedisjonsstyrke ble satt i land på Korfu. Donzelot ble beordret som guvernør for øyene og hadde stillingen fra 1808 til 1814, øyene ble overgitt etter Napoléons fall og eksil til Elba.
Under De hundre dagene (Napoléons flukt fra Elba og andre abdikasjon) i 1815 meldte Donzelot seg til tjeneste og fikk kommando over 2. infanteridivisjon i nordarméen. Med sin styrke deltok han i slaget ved Waterloo og deltok på ettermiddagen i erobringen av den viktige gården La Haye Sainte.
Guvernør
I 1818 ble Donzelot av kong Ludvig XVIII av Frankrike utnevnt til guvernør over Martinique i fransk Vest-India (dagens Karibia), en stilling han hadde inntil 1826.
Tilbake i Frankrike flyttet han til slottet Château de Ville-Evrard nær sitt hjemsted Neuilly-sur-Marne, hvor han døde den 11. juni 1843.
Ennio Filonardi
Ennio Filonardi (født 1466 i borgen Bauco ved Veroli i Italia, død 19. desember 1549 på Engelsborgen i Roma) var en av den katolske kirkes kardinaler. Han var biskop av Veroli 1503–1538 og av Ancona fra 1503. Han var også nuntius i Sveits, og prefekt for Engelsborgen, og engasjerte seg for gjenopprettelsen av Sveitsergarden.